Si Pertuf d awadem yeqqnen ɣer tmetti, imi yesɛa iles aziḍan, imi d amdan i dyessebganen iman-is belli yelha, d addeyani ulac am lmital-is. Imi aya-agi akk iwakken ad yejbed imdanen ɣur-s, yessexdem ddin iwakken ad yaweḍ ɣer lebɣ-is wa ad ikellex imdanen, xas s uzeka yeḍer-d wugur, imdanen ad ḥarben fell-as, acku irebeḥ-iten-id s tigawin yelhan i yexeddem. Ad d-naf amedya deg yigi amezwaru, asayas wis semmus, Si Pertuf amek i asyexdem i Lḥaǧ Pititi i wakken ad t-yiḥmil, mi yettemeslay Lḥaǧ Pititi akked Ṭunṭu Akli : « Ad d-iɣli ɣef wudem, issudun lqaɛa, ad ittdekkiṛ ismawen n Sidi Ṛebbi ɛazza waǧel!... Ipi mi nfuk taẓallit, ad yezwir ɣer tewwurt. Ur teẓriḍ ara... D netta i dyettawin iṣebbaḍen-iw, itteqqen-iyi iṣebbaḍen-iw. »